Cadrele medicale de la Spitalul Județean de Urgență ”Sfântul Ioan cel Nou” Suceava care sunt în autoizolare sau în carantină, atât cele confirmate ca fiind negative în urma testării pentru noul coronavirus, dar și cele netestate și asimptomatice ”care au fost contacți direcți”, au fost chemate la muncă, printr-o dispoziție de sâmbătă, 28 martie, semnată de managerul interimar Filip Florin.



”Prezenta măsură este impusă de starea de urgență, care constituie o situație extraordinară, ce impune măsuri excepționale, în vederea suplimentării personalului medical din cadrul unității sanitare”, se argumentează în document.



”La solicitarea de personal a spitalului, am dat acordul să se întoarcă la muncă ca să începem activitatea”, a spus pentru Libertatea directorul interimar al DSP Suceava Manuela Trifan. ”Trebuie să punem în funcțiune spitalul mare”.

”Cei care nu au fost testați vor fi testați, deși indicațiile de testare sunt pentru personalul simptomatic.”



Indicațiile de testare, conform Institutului Național de Sănătate Publică, includ ”personal medico-sanitar (inclusiv asimptomatic) contact apropiat cu caz confirmat”.

Documentul semnat de managerul interimar al spitalului din Suceava

Practic, spitalul din Suceava intră mai repede în scenariul 4.



În scenariul 4, în care se trece oficial dacă România va depăși 2.000 de cazuri confirmate, cadrele medicale, chiar și cele pozitive, dar cu simptomatologie ușoară, vor fi chemate la muncă să îngrijească bolnavi Covid-19, a declarat vineri ministrul Sănătății, Nelu Tătaru.



Recomandări Situație incredibilă la liceul Gheorghe Lazăr: mai mulți elevi se plâng de probleme cu ochii, după ce au fost uitați în clasă cu lampa UV aprinsă

Italia și Franța, țări ale căror sisteme de sănătate sunt deja suprasolicitate, și-au chemat la muncă medicii infectați, dar asimptomatici, sau cu simptome ușoare.



Peste 90 de cadre medicale din cadrul Spitalului Județean Suceava au fost confirmate pozitiv până acum, dar numărul real este mult mai mare. Cel puțin 100 de probe au fost compromise, fiind necesară reluarea testării, a recunoscut ieri DSP Suceava. Există, însă, și cadre medicale care încă nu au fost testate.



PARTENERI - GSP.RO Acuzații GRAVE de sexism în cazul Simonei Halep! Gestul înjositor făcut de organizatorii de la Roma a stârnit furie pe net!

PARTENERI - PLAYTECH ȘOC total! În ce hal a ajuns Irinel Columbeanu. Oamenii de pe stradă au rămas fără cuvinte

HOROSCOP Horoscop 23 septembrie 2020. Fecioarele au o zi amestecată, cu tendințe puternice și atât de diverse

Telekomsport Un cuplu celebru, găsit fără suflare în propria casă! Ce a descoperit poliţia la faţa locului